**ĮSAKYMAS**

**DĖL ASMENS DUOMENŲ TVARKYMO ŠILALĖS RAJONO SAVIVALDYBĖS ADMINISTRACIJOJE TAISYKLIŲ** **PATVIRTINIMO**

2020 m. liepos 13 d. Nr. DĮV-656

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, 18 straipsnio 1 dalimi, Lietuvos Respublikos asmens duomenų teisinės apsaugos įstatymu, įgyvendindamas 2016 m. balandžio 27 d. Europos Parlamento ir Tarybos reglamentą (ES) 2016/679dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB:

1. T v i r t i n u Asmens duomenų tvarkymo Šilalės rajono savivaldybės administracijoje taisykles (pridedama).

2. P r i p a ž į s t u netekusiu galios Šilalės rajono savivaldybės administracijos direktoriaus 2015 m. vasario 3 d. įsakymą Nr. DĮV-130 ,,Dėl Asmens duomenų tvarkymo Šilalės rajono savivaldybės administracijoje taisyklių patvirtinimo“ su visais pakeitimais ir papildymais.

3. S k e l b i u šį įsakymą Šilalės rajono savivaldybės internetinėje svetainėje www.silale.lt ir Teisės aktų registre.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio įsakymo paskelbimo dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba Lietuvos Respublikos administracinių ginčų komisijos Klaipėdos apygardos skyriui (H. Manto g. 37, 92236 Klaipėda).

Administracijos direktorius Valdemaras Jasevičius